ตั้งอยู่สี่แยกถนนเลี่ยงเมืองหนองมน ด้วยสีสันที่แสนสะดุดตา การตกแต่งร้านที่โดดเด่น เข้าไปดูและไปชิมกันเลยค่ะ บรรยากาศร้านภายในตกแต่งสีสันน่ารัก เค้กในตู้น่าทาน เมนูอาหารทานเล่นและจานหลักดูน่าสนใจดี เครื่องดื่มที่สั่งเป็น บลูโซดา โฟลท และ โอริโอ้ คาราเมล เครื่องดื่มทั้งสองแก้วรสชาติถูกใจหายร้อน
สปากเก็ตตี้ครีมแฮมเห็ด จานใหญ่ ปริมาณไม่น้อยค่ะ รสชาติก็หอมใช้ได้เลย
ส้มตำมะพร้าวอ่อน เป็นส้มตำมีหอยแครงดอง และกุ้งสด มีเนื้อมะพร้าวอ่อนด้วย เสิร์ฟมาในลูกมะพร้าวอ่อนเก๋ๆ รสชาติส้มตำอร่อยด้วย
สเต็กไก่จิ้มแจ่ว มาพร้อมข้าวเหนียวนุ่ม ไก่หมักมาได้รสชาติกำลังดี น้ำจิ้มแจ่วมะขามเปรี้ยวถูกใจ 
อิ่มพอสมควรปิดท้ายด้วย ช็อคโกแลตลาวา รสชาติซอฟท์เค้กอร่อย ความนุ่มพอใช้ได้ ส่วนไส้ลาวาอร่อยเข้มข้นถูกใจ เสิร์ฟมาพร้อมวิปครีมและไอศครีมวนิลา โดยรวมรสชาติดี ราคาก็ถือว่าไม่แพง
 